Den Vest-Sjællandske Avis, 1821-01-16
J Mødet den 9de oplæste Secretairen Hr. Coloneri et nyt Budskab fra Kongen; Hs. Majestæt tilkiendegav Parlamentet deri, at han ikke havde tænkt paa at ville overtræde den af ham besvorne Constitution; men da man har forbeholdet sig, at giøre passende Forandringer i denne Constitution, saa har han troet det og troer det endnu, at hans Nærværelse paa Kongressen i Laybach vil blive til Nytte for Fædrenelandet; for at stemme de udenlandske Magter for at billige saadanne Forandringer, hvilke kunne bortserne Aarsagen til en Krig uden at krænke Nationens Rettigheder; og hvilke Modificationer dog ikke skulle finde Sted uden Kongens og Parlamentets Samtykke. Ogsaa har han for den Tid, hvori han er fraværende ikke villet foreslaae at Lovgivnings Arbeiderne skulle suspenderes, men kun de som angaae Modificationen i Constitutionen. Efter at dette Budskab var oplæst antog Parlamentet: at man gandske skulde forglemme det første Kgl. Budskab; men blot beskiæftige sig med det nærværende, hvilket er skikket til igjen at beroelige Nationen; fremdeles at dette Budskab skulde ved Telegraphen befordres til Sicilien, hvor allerede Uordener vare begyndte paa nye formedelst Ministeren for det Jndre Grev Zurlos Circulaire, han havde nemlig formanet Jndvaanerne til Rolighed i Anledning af Kongens Reise. - Hr. Borelli foreslog derpaa en nye Adresse fra Parlamentet til Kongen, som strax blev antaget. Denne Adresse er ligesom alle de andre, som dette Parlament har udstædet, sande Mesterstykker af Konst og politisk Veltalenhed; (et andet Spørgsmaal er det hvorvidt den oprindelige Grund er rigtig hvorpaa dets Raisonnements ere byggede). J denne Adresse holdes de største Lovtaler over Kongens Charakteer; skildres at han frivillig har antaget den Spanske Constitution og alt hvad han har gjort for at sætte den i Værk, og siges at Parlamentet hverken vil vise nogen Mistanke imod ham ved at lade ham ledsage af 4 Deputerede, eller uagtet de ere strænge Vægtere, over den Spanske Constitution, lægge ham en physisk Hindring i Veien for hans Reise, men at hans Charakteer er dem den bedste Garantie. Herpaa svarede Kongen i et tredie Budskab den 10de Decbr.;at man havde misforstaaet ham, naar man vilde troe at han ikke vilde overholde den besvorne Constitution, da det var hans Nationers eenstemmige og afgjorte Villie. Han vilde ikke videre paastaae, at fire Parlamentslemmer skulde ledsage ham paa hans Reise, uagtet han gjerne havde seet at han kunde have benyttet deres Jndsigter. Han forlangte nu blot Parlamentets afgjorte Bestemmelse om det havde noget at indvende imod hans Afreise. Hr. Borelli oplæste dette Budskab, som blev modtaget med et eenstemmigt bifaldsraab. Debatterne bleve varme og levende, men paa Hr. Angeli nis Forslag blev det antaget, at man vilde hurtig tilendebringe alle Rettelserne i den Spanske Constitution, og overlevere dem til Kongen inden hans Afreise. Denne Beslutning blev udført og den 13de blev den Kongen tilkiendegivet ved en Deputation. Kongen svarede meget naadig derpaa og sagde: at han vel vilde strax udnævne Stadsraaderne; men at han maatte strax afreise, og Tiden var for kort for ham til at decidere i en saa vigtig Sag, som Modificationerne i Constitutionen; disse maatte enten stadfæstes af hans Søn, som nu var overdraget hans hele Magt, eller ogsaa de maatte sendes til ham til Laybach, eller blive liggende til han kom tilbage derfra. Han tilkiendegav tillige det Ønske, at Parlamentets Møde maatte endnu blive forlænget paa en Maaned. Om Aftenen afreiste Kongen. - Den 14de lykønskede Parlamentet Hertugen af Cakabrien ved en Deputation til hans nye Qvalitet som Rigets Regent. - Parlamentets Standhaftighed har ved alle disse Optrin reddet Riget fra et almindelig indvortes Oprør. Pøbelen raabte heftig: Forræderie til Vaaben, og vilde forhindre Kongens Afreise, men beroligedes ved en Proclamation.